É mam Isǎyas, mɔ́n Amots, a ngáyén ású Yúda ai Yeúzalɛm. 2Lâyi bɔ mə́lú mázū nâ ǹkǒl yā ndá Ǹtondôbə wâyi tə́bə̄ á ózɔ̄ndɔ́m ó yénege a lodo miǹkǒl mītɔ́g. Miǹnam mísə myâyi suan étē. 3Abwǐ məyɔŋ mâyi kə́ būgi, mə́ dzô nâ: « “Ζǎn, bǐ bɛd á ńkǒl Ńtí, bǐ kə á ndâ Zambá Yākɔb: émēn a yi bía yə́gələ məzěn móé, bía bǐ ngawulu étēde; amú éyə mvéndé yāyi tíe á Síon; éyə ebúg Ńtí yāyi sɔ́ á Yērúzalɛm. » 4A yi tsíg ńtōl á zāŋ məyɔŋ, ńdɔ̄ fə ǎ yi kɔ́bɔ̄ mə̄dzó yā ábuí miǹnam. Abǒg tē hḿ bâyi nɔŋ ákəŋ bítá dábán, bə́ ngalwí bibag étēde, bə́ nɔ̄ŋɔ́ məkɔ̌ŋ bítá, bə́ ngakom məfa bísíe étēde. Ayɔŋ lâyǐ kīg fə bə́dē ókəŋ bítá á yób nâ lálūman ai ayɔŋ afə́, bod bâyǐ kīg fə yə́gē lúmǎn bītá. 5Ǎ ndâ Υákɔb, zǎn hḿ, bǐ wūlū á ḿfyɛ Ńtí.